LICENCFELTÉTELEK MICROSOFT SZOFTVER KIEGÉSZÍTÉSÉHEZ
MICROSOFT .NET-KERETRENDSZER 3.5 A MICROSOFT WINDOWS OPERÁCIÓS RENDSZERHEZ 
A Microsoft Corporation (vagy az Ön lakhelyétől függően egy társvállalata) licencet nyújt Önnek ezen kiegészítéshez.  Ön használhatja ezt a kiegészítést, ha rendelkezik licenccel a Microsoft Windows operációs rendszer szoftver (a továbbiakban „szoftver”) használatához.  Amennyiben nem rendelkezik érvényes licenccel a szoftverhez, úgy nem használhatja azt.  Ön a szoftver minden érvényes licenccel ellátott példányával használhatja a kiegészítést.
A következő licencfeltételek további használati feltételeket határoznak meg a kiegészítéshez.  A kiegészítés használatára a szoftverre vonatkozó licencfeltételek és ezen feltételek érvényesek.  Egymásnak ellentmondó feltételek esetén ezen kiegészítő licencfeltételek alkalmazandók.
A kiegészítés használatával Ön elfogadja a jelen feltételeket.  Amennyiben Ön nem fogadja el a feltételeket, úgy ne használja a kiegészítést.
Ha elfogadja a jelen licencfeltételeket, úgy azok az alábbiakban ismertetett jogokat biztosítják Önnek.
1. TERMÉKTÁMOGATÁSI SZOLGÁLTATÁSOK A KIEGÉSZÍTÉSHEZ.  A Microsoft ehhez a szoftverhez a www.support.microsoft.com/common/international.aspx webhelyen leírtak szerint terméktámogatási szolgáltatást nyújt.
2. A MICROSOFT .NET ÖSSZEHASONLÍTÓ TELJESÍTMÉNYVIZSGÁLATA. A szoftver a Windows operációs rendszer következő összetevőit tartalmazza: .NET-keretrendszer, Windows Communication Foundation, Windows Presentation Foundation és Windows Workflow Foundation  („.NET-összetevők”).  Ön végezhet belső összehasonlító teljesítményvizsgálatot a .NET-összetevőkön. A .NET-összetevőkre vonatkozó bármely teljesítményvizsgálat eredményeit közölheti, amennyiben betartja http://go.microsoft.com/fwlink/?LinkID=66406 címen lévő feltételeket.
A Microsofttal esetlegesen kötött bármely más megállapodástól függetlenül, ha Ön ilyen jellegű teljesítményvizsgálati eredményeket közöl, úgy a Microsoftnak jogában áll az általa az Ön .NET-összetevővel versengő termékein elvégzett teljesítményvizsgálatok eredményeit közzétenni, a http://go.microsoft.com/fwlink/?LinkID=66406 címen ismertetettel megegyező feltételek betartásával.